Diari Oficial de la Generalitat Valenciana


Sumari del DOGV 9541, del 24-02-2023 (2023/1867)

Extracte de la Resolució de 19 de febrer de 2023, del director de l'Agència Valenciana de Foment i Garantia Agrària, per la qual es convoquen ajudes a inversions en explotacions agràries en el marc del Programa de desenvolupament rural de la Comunitat Valenciana 2014-2020, finançades per l'Instrument Europeu de Recuperació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9541

Data del DOGV
:   24-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1867


Data del document
:   19-02-2023

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 19 de febrer de 2023, del director de l'Agència Valenciana de Foment i Garantia Agrària, per la qual es convoquen ajudes a inversions en explotacions agràries en el marc del Programa de desenvolupament rural de la Comunitat Valenciana 2014-2020, finançades per l'Instrument Europeu de Recuperació. [2023/1867]  
BDNS (identif.): 677471.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/677471).   
  
Primer. Beneficiàries  
Persones físiques, entitats inscrites en el registre de titularitat compartida i entitats associatives amb personalitat jurídica que complisquen la definició de PIME, titulars d'explotacions agràries l'objecte principal de les quals siga l'activitat agrària, que realitzen alguna de les inversions subvencionables en la seua explotació i que complisquen la resta de requisits establits en l'article 7 de l'Ordre 29/2016.  
  
Segon. Finalitat  
L'objecte d'aquesta resolució és la convocatòria de l'ajuda a inversions en explotacions agràries en el marc del Programa de desenvolupament rural de la Comunitat Valenciana 2014-2020 amb la finalitat d'incentivar la realització d'inversions en explotacions agrícoles que contribuïsquen a la millora de la seua viabilitat i competitivitat, millorar el rendiment global i la sostenibilitat de les explotacions, facilitar la reestructuració i modernització d'aquestes a fi d'incrementar la seua participació i orientació cap al mercat, així com la diversificació de la seua producció, mitjançant la implementació de plans de millora.  
  
  
Tercer. Bases reguladores  
Ordre 29/2016, de 31 d'octubre, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020 (DOGV 7915, 11.11.2016), modificada per l'Ordre 7/2019, de 28 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica (DOGV 8673, 08.11.2019).  
  
Quart. Finançament de les ajudes  
S'estableix un import global màxim de 59.699.969 €, dels quals 9.704.758 € corresponen a l'Instrument de Recuperació de la Unió Europea (IRUE) i 3.000.000 € a l'aportació de la Generalitat Valenciana, distribuïts en les anualitats següents:  
  
 IRUE GENERALITAT VALENCIANA  
Anualitat 2023: 500.000 €  
Anualitat 2024: 5.500.000 €  
Anualitat 2025: 3.704.758 € 3.000.000 €  
  
  
Cinqué. Termini de presentació de sol·licituds  
El termini de presentació de les sol·licituds d'ajudes serà de dos mesos a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana. Tot això, de conformitat amb el que es disposa en l'article 30.2 de la Llei 39/2015.  
  
València, 19 de febrer de 2023.- El director de l'Agència Valenciana de Foment i Garantia Agrària: Rogelio Llanes Ribas.